Publication: Magyar Közlöny
Issue: MK-2000-116 (Year: 2000, Number: 116)
Era: 1990-2004
Section: — az ÁPV Rt. az 1995. évi XXXIX. törvény, valamint
Paragraph Index: 836

41. Az ellenőrzött szervezeti egységek kötelezettségei Az ellenőrzött területek vezetői és dolgozói — a hatáskörükbe tartozó területeken — kötelesek elősegíteni, hogy az eljáró belső ellenőr feladatát akadálytalanul végrehajtsa. A Belső Ellenőrzési Igazgatóság, valamint a Kontrolling és Ellenőrzési Igazgatóság által bejelentett ellenőrzésekre a szervezeti egységek vezetői kötelesek megfelelően, előzetesen felkészülni. Így — a vizsgált területet érintően mind a belső ellenőrzés, mind a külső ellenőrző szervek által megelőzően végrehajtott ellenőrzések dokumentációs anyagaiban foglaltakra megtett intézkedéseiket számba venni, és erről az eljáró belső ellenőrt a vizsgálat megkezdésekor írásban tájékoztatni, a kapcsolódó dokumentációkat átadni, — a bejelentett ellenőrzéshez az egyéb dokumentációs anyagot előkészíteni. A vizsgált egység dolgozói kötelesek — a belső ellenőr felhívására szóban vagy írásban a valóságnak megfelelően nyilatkozni, illetve adatokat szolgáltatni, — a kért iratokat bemutatni. A vizsgált egység vezetője köteles a megismert vizsgálati megállapítások kapcsán a vezérigazgató által elrendelt intézkedéseket a hibák kiküszöbölésére megtenni, és a megtett intézkedések eredményeiről a Belső Ellenőrzési Igazgatóságot, illetve a Kontrolling és Ellenőrzési Igazgatóságot 30 napon belül tájékoztatni.

Source: https://magyarkozlony.hu/hivatalos-lapok/b5e703ce82db6df5aa010539c6dc921a1a2470db/dokumentumok/55549960fc2678d026b15707bfc8210f74809e5a/letoltes